CELEX: 32018R0455
Language: hu
Date: 2018-03-16 00:00:00
Title: A Bizottság (EU) 2018/455 rendelete (2018. március 16.) a halak és rákfélék betegségeit vizsgáló uniós referencialaboratórium további kötelezettségeinek és feladatainak meghatározásáról és a 882/2004/EK európai parlamenti és tanácsi rendelet VII. mellékletének módosításáról (EGT-vonatkozású szöveg. )

20.3.2018   
            
            
               HU
            
            
               Az Európai Unió Hivatalos Lapja
            
            
               L 77/4
            
         A BIZOTTSÁG (EU) 2018/455 RENDELETE
   (2018. március 16.)
   a halak és rákfélék betegségeit vizsgáló uniós referencialaboratórium további kötelezettségeinek és feladatainak meghatározásáról és a 882/2004/EK európai parlamenti és tanácsi rendelet VII. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 32. cikke (5) és (6) bekezdésére,
   tekintettel a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (2) és különösen annak 55. cikke (1) bekezdésére,
   mivel:
   
               (1)
            
            
               A 882/2004/EK rendelet meghatározza az élelmiszereket és a takarmányokat, valamint az állategészségügyi kérdéseket vizsgáló uniós referencialaboratóriumok általános feladatait, kötelezettségeit és a velük szemben támasztott követelményeket. Az állategészségügyi kérdéseket, illetve élő állatokat vizsgáló uniós referencialaboratóriumokat a 882/2004/EK rendelet VII. mellékletének II. része sorolja fel. A szóban forgó melléklet II. részének 15. pontja a Centre for Environment, Fisheries & Aquaculture Science (Cefas) (Egyesült Királyság, Weymouth) laboratóriumot sorolja fel a rákfélék betegségeit vizsgáló uniós referencialaboratóriumként.
            
         
               (2)
            
            
               A 2006/88/EK irányelv meghatározza a tenyésztett víziállatok és az azokból származó termékek forgalomba hozatalára, behozatalára és az Unión keresztül történő átszállítására vonatkozó állategészségügyi követelményeket, valamint a víziállatokban előforduló egyes betegségekkel szembeni bizonyos minimális megelőzési és védekezési intézkedéseket. A 2006/88/EK irányelv 55. cikkének (1) bekezdése rendelkezik az irányelv szempontjából releváns víziállat-betegségeket vizsgáló uniós referencialaboratóriumok kijelöléséről.
            
         
               (3)
            
            
               A 737/2008/EK bizottsági rendelet (3) a Centre for Environment, Fisheries & Aquaculture Science (Cefas), Weymouth Laboratory (Egyesült Királyság) intézményt jelölte ki a rákfélék betegségeit vizsgáló uniós referencialaboratóriumként a 2008. július 1-jétől2018. június 30-ig tartó időszakra. A 2006/88/EK irányelv 55. cikkének (3) bekezdése a szóban forgó laboratórium által ellátott feladatok felülvizsgálatáról rendelkezik.
            
         
               (4)
            
            
               Az Egyesült Királyság által az Európai Unióról szóló szerződés 50. cikke alapján tett bejelentés következményeként a Cefas 2018. július 1-jét követően már nem töltheti be a rákfélék betegségeit vizsgáló uniós referencialaboratórium szerepét.
            
         
               (5)
            
            
               A szakértelem, a laboratóriumi kapacitás és a nemzeti referencialaboratóriumokkal való kapcsolattartás tekintetében érvényesülő szinergiákra tekintettel indokolt, hogy a halbetegségeket vizsgáló uniós referencialaboratórium vállalja át a rákfélék betegségeit vizsgáló uniós referencialaboratórium feladatait.
            
         
               (6)
            
            
               A halbetegségeket vizsgáló uniós referencialaboratóriumként kijelölt „Danmarks Tekniske Universitet, Veterinærinstituttet Afdeling for Diagnostik og Beredskab – Fiskesygdomme, 2800 Kgs. Lyngby, Danmark” laboratóriumnak ezért át kell vállalnia a rákfélék betegségeit vizsgáló uniós referencialaboratórium feladatait.
            
         
               (7)
            
            
               A halak és rákfélék betegségeit vizsgáló uniós referencialaboratórium feladatait ellátó DTU Veterinærinstituttet Afdeling for Diagnostik og Beredskab – Fiskesygdomme intézményt kell a rákfélék betegségeit vizsgáló uniós referencialaboratóriumként kijelölni a 2018. július 1-jétől2023. június 30-ig tartó időszakra. Ezenkívül az említett intézményt fel kell sorolni a 882/2004/EK rendelet VII. mellékletének II. részében. A 882/2004/EK rendelet VII. mellékletének II. részét ezért ennek megfelelően módosítani kell.
            
         
               (8)
            
            
               Annak érdekében, hogy biztosítani lehessen a rákfélék betegségeit vizsgáló uniós referencialaboratórium tevékenységeinek zökkenőmentes folytonosságát, helyénvaló rendelkezni az e rendeletben előírt intézkedések alkalmazásának kezdő napjáról.
            
         
               (9)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A rákfélék betegségeit vizsgáló uniós referencialaboratórium feladatait 2018. július 1-jétől2023. június 30-ig a Danmarks Tekniske Universitet, Veterinærinstituttet Afdeling for Diagnostik og Beredskab – Fiskesygdomme (2800 Kgs. Lyngby, Dánia) látja el.
   2. cikk
   A 882/2004/EK rendelet VII. mellékletének II. része a következőképpen módosul:
   
               1.
            
            
               a 6. pont helyébe a következő szöveg lép:
               
                           „6.
                        
                        
                           
                                       A halak és rákfélék betegségeit vizsgáló uniós referencialaboratórium
                                    
                                 
                                       Danmarks Tekniske Universitet
                                    
                                 
                                       Veterinærinstituttet
                                    
                                 
                                       Afdeling for Diagnostik og Beredskab – Fiskesygdomme, Kemitorvet, Bygning 202
                                    
                                 
                                       2800 Kgs. Lyngby
                                    
                                 
                                       Dánia”
                                    
                                 
                     
         
               2.
            
            
               a 15. pontot el kell hagyni.
            
         3. cikk
   Ez a rendelet 2018. július 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 16-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 165., 2004.4.30., 1. o.
   
   
      (2)  HL L 328., 2006.11.24., 14. o.
   
   
      (3)  A Bizottság 737/2008/EK rendelete (2008. július 28.) a rákfélék betegségeit, a veszettséget és a szarvasmarha-tuberkulózist vizsgáló közösségi referencialaboratóriumok kijelöléséről, a veszettséget és a szarvasmarha-tuberkulózist vizsgáló közösségi referencialaboratóriumok számára további kötelezettségek és feladatok meghatározásáról, valamint a 882/2004/EK európai parlamenti és tanácsi rendelet VII. mellékletének módosításáról (HL L 201., 2008.7.30., 29. o.).